
Lingua lombarda 


Na Galipedia, a Wikipedia en galego. 


O lombardo^ é un conxunto de variedades faladas 
principalmente no norte de Italia (a maior parte de 
Lombardía e algunhas áreas das rexións veciñas) e en 
Suíza (cantón do Tesino). Os idiomas lombardos son 
linguas romances occidentais emparentadas co francés e 
cos outros idiomas galo-itálicos (piemontés, emil iano- 
romañolo etc.). Aínda que o italiano é normalmente usado 
como linguaxe escrita e formal nas áreas de fala 
lombarda, os idiomas lombardos son moi diferentes do 
italiano xa que pertencen a dúas ramas diferentes da 
árbore das linguas romances. 

As dúas variedades lombardas principais, que presentan 
tractos de gramática e léxico e fonética bastante 
diferentes, son o Lombardo Occidental (que comprende o 
dialecto milanés) e o Lombardo Oriental (que comprende 
os dialectos bergamasco e bresciano). O uso dos idiomas 
lombardos está estigmatizado nas áreas politicamente 
pertencentes a Italia, mentres que non o é nas áreas 
suízas. Algúns programas de radio e televisión en idiomas 
lombardos emítense ocasionalmente pola cadea suíza de 
fala italiana. A maior institución de investigación de 
dialectos lombardos atópase en Bellinzona, Suíza (CDE - 
Centro dei dialettologia e dei etnografía). 

Características principais 


Ortografía 

O lombardo nunca logrou unha unificación ortográfica. 
Os dous sistemas ortográficos máis utilizados son o 
ticinese (chamado tamén pro-alemán), posto que utiliza as 
vogais ó e ü, aínda que ten a súa orixe nos cantóns suízos 
e hoxe é utilizado nas zonas lingüisticamente lombardas 
alto-italianas tanto ao leste como ao oeste do Adda) e o 
milanés clásico. Este último é o sistema con máis 
prestixio histórico (usábase xa no século XVI) e até a 
primeira metade do século XX foi adoptado, aínda que 
con pequenas diferenzas, en todas as zonas lombardófonas. 



Fonoloxía e fonética 

■ A palatalización dos grupos latinos CL- e GL- en c(i), g(i) (ex. CLAMAR > ciamá, GLAREA > 
giéra); 

■ A lenición das consonantes oclusivas xordas intervocálicas (ex. FATIGAM > fadiga, MONITAM 
> moneda/muneda); 

■ A transformación de -CE, -GE en africadas alveolares ou en sibilantes (ex. GELUM > 
dzel/zel); 

■ A perda das vogais finais latinas excepto a a, resultado do procedemento de síncope® (é. 
MUNDUM > mund/mond) (presente tamén na lingua francesa). 

■ A evolución en ü da ü latina (PLUS > pü); 

■ A presenza da vogal ó (NOVU > nóv/nóf). 


Lingüística contrastiva 

A presenza destas vogais anteriores é unha das características propias do lombardo^ que comparte co 
piemontés e o ligur, pero que a separa do véneto e do emiliano-romañolo. Porén, o lombardo sepárase do 
piemontés pola ausencia da vogal media central, ortograficamente representada é e polo infinitivo da 
primeira conxugación que termina en á (r). 

Uso 


O italiano estándar é amplamente utilizado nas áreas de fala lombarda. Con todo, a situación de lombardo é 
moi diferente entre as zonas de Suíza e de Italia. Isto xustifica a opinión de que hoxe en día as zonas de 
Suíza, ás veces denominas a Lombardía Suíza (Lombardia svizzera), convertéronse no baluarte do 
lombardo. 


Suíza 

Nas zonas de Suíza, as variedades lingüísticas lombardas locais están en xeral mellor conservadas e teñen 
moita máis vitalidade que en Italia, xa que non hai sentimentos negativos asociados co uso da lingua na vida 
cotiá, aínda cando sexa para dirixirse a xente estraña. Mesmo hai algúns programas de radio e televisión en 















lombardo, en especial comedias, que son ocasionalmente 
transmitidos pola Compañía Suíza de Radiodifusión en Lingua 
Italiana (https://web.archive.Org/web/20051018030713/http://www.rt 

si.ch/prog/rtsi/welcome.cfm). Por outra banda, non é infrecuente que 
a xente da rúa responda en lombardo en entrevistas espontáneas, 
incluso algúns anuncios de televisión son retransmitidos en 
lombardo. 

Cómpre destacar ademais que a maior institución de investigación 
sobre os dialectos lombardos está situada en Bellinzona (Cantón de 
Tesino), o CDE - Centro dei dialettologia e dei etnografía, que 
ademais é unha institución gobernamental; porén non hai ningunha 
institución comparable en Italia. En decembro de 2004, o CDE 
lanzou o LSI (https://web.archive.Org/web/20051123045803/http://www.ti.ch/decs/dc/cde/temi/lessico.asp? 

menu=Ll), un dicionario en cinco volumes que cobre tódalas variedades lombardas faladas en Suíza. Este é, 
até agora, o recurso máis completo publicado en lingua lombarda, xa que contén máis de 4.500 páxinas, con 
preto de 57.000 lexemas e máis de 190.000 variantes. 



O LSI, publicado en 2004 


Italia 

O uso dos dialectos lombardos é xeralmente escaso na actualidade 
en Italia. Hoxe en día, na maioría das zonas da Lombardía italiana os 
menores de corenta anos falan case exclusivamente italiano estándar 
nas súas vidas diarias por mor da escolarización e a televisión, 
incluso as persoas que falan un dialecto lombardo coa súa familia ou 
amigos, case sempre falan italiano estándar a un estraño. Isto débese 
a unha serie de razóns históricas e sociais. O seu uso foi 
historicamente desalentado polos políticos, probablemente porque se 
lle considerou como un obstáculo para o intento de crear unha 
"identidade nacional", isto chegou até o punto de que falar unha 
variedade non estándar considérase un signo de mala educación ou 
de baixo status social. Actualmente, o partido político que máis 
apoia á lingua (e as variedades do norte de Italia en xeral) é a Lega Nord (no pasado os partidos de esquerda 
tamén o apoiaban). 

Porén obsérvase un certo renacemento no uso do lombardo durante última década, cando o uso da lingua se 
converteu nunha forma de expresar a identidade local e de distanciarse da estereotípica cultura mediterránea 
italiana. Ademais a popularidade dos artistas modernos que cantan en lombardo (en italiano: "dialettale 
rock ") é cada vez un fenómeno maior tanto en Italia como en Suíza, entre os que o máis popular é Davide 
Van de Sfroos (https://web.archive.Org/web/20070317231628/http://www.davidevandesfroos.com/). 


/v 



Letreiro en lombardo na Lombardía 


Exemplo 


O seguinte é unha poesía en dialecto milanés, por Domenico Balestrieri (1714-1780), interpretada por 
Antonio Bozzetti (https://upload.wikimedia.Org/wikipedia/hu/3/3e/Lombard-milanese.ogg). 

Chi trópp e chi minga 


Even staa licenziaa da on cavalier 
el dl inanz duu staffer, 


supp, pastizz e pitanz de tucc i sort, 
poss dl che l’é el me fort». 






















et quidem tucc duu e tutt a on bott. 

El di adree el camarer 

el ghe n’esebi inscambi sett o vott. 

« Bon! - respondé el patron - 

Insci, a vista de nas, 

fee vegni innanz quij duu che sien pu al 

cas 

segond la mia intenzion ». 

De fatt subet entrénn, 
sfrísand el soeul coi reverenz che fenn. 
Al primm che intré el ghe diss: « Savii 
serví? » 

E quell: « Lustrissem, sl ». 

« Savii fa on compliment? » « Ch’el se 
figura! 

Savaroo fall sigura » « E per porta 
imbassad? » 

« Magara anch a parola per parola! 

No me cala espression né bona tolla, 
e foo prest a girá per i contrad ». 

« E, se l’occorres mo, 
farissev de mangiá 

in mancanza del coeugh? » « E perché 
no? 

Sien past froll o sfojad, 


« E sorbett e gelaa 

savarissev fa anch quij? » « Oh manco 
maa ». 

« Bravo! E, quand in campagna fudess 
senza 

el barbee, el perrucchee? » 

« Ghe sont ml a l’occorrenza; 
e, al besogn, foo anch el sart e el 
caroccee. 

Ai curt, el me pó mett 
a less e a rost, nol restará imperfett; 
e, segond el salari, 

ghe faroo anch de agent, de secretaril... » 
« N’hoo a car » - bassand el coo 
el repié el patron - « tucc sti vertu! 

Fermev pur in cá mia che i provarool... » 
Voltaa poeu a l’olter, el ghe diss: « E vu? » 
« Quand el voeubbia ess content de la mia 
servitú 

- respondé l’olter - no faroo nient; 
giacché el me camerada el fa tutt coss, 

A rm resta tant manch; 
e foo el me cunt, che poss 
ess de guardia settaa su on 
cassabanchl... » 


Notas 


1. Documento do ISTAT (http://www.istat.it/salastampa/comunicati/non_calendario/20070420_00/t 

estointegrale.pdf) 

2. Definicións no Dicionario da Real Academia Galega (http://academia.gal/dicionario/-/termo/bus 
ca/lombardo) e no Portal das Palabras (http://portaldaspalabras.gal/dicionario/procura/lombard 
o) para lombardo. 

3. Hermann W. Haller: "The Other Italy". University of Toronto Press, 1999. 

4. Giovan Battista Pellegrini, A carta dei dialetti d'ltalia. Pacini editore, Pisa, 1977. 

Véxase tamén 


Outros artigos 

■ Wikipedia en lombardo. 

■ Lombardía. 

■ Cantón de Tesino. 

■ Pietro da Barsegapé. 



Existe unha versión da 
Wikipedia en Lingua 
lombarda 


Ligazóns externas 

■ Lingua lombarda en Ethnologue (http://www.ethnologue.org/show_language. asp?code=lmo) 

■ Xornal enteiramente en lombardo (http://www.alperiodic.net/) 


















■ Curso de lombardo en liña (https://web.archive.Org/web/20100617174127/http://www.orbilat.co 
m/Languages/Lombard/) 

■ Dicionario Lombardo - Inglés (https://web.archive.Org/web/20070930181753/http://www.webst 
ers-online-dictionary.org/definition/Lombard-english/) 

■ Centro d¡ dialettologia e d¡ etnografia del Cantone Ticino (https://web.archive.org/web/2005092 
1094359/http://www.ti.ch/Decs/DC/CDE/) 

■ Documentación oral da Suíza italiana (https://web.archive.Org/web/20060101003809/http://ww 
w.ti.ch/decs/dc/cde/temi/documentiorali.asp) 

■ Istituto d¡ dialettologia e d¡ etnografia valtellinese e valchiavennasca (http://associazioni.provin 
cia.so.it/idevv/) 


Traído desde "https://gl.wik¡ped¡a.org/w/¡ndex.php?t¡tle=L¡ngua_lombarda&oldid=5408908" 


A última edición desta páxina foi o 22 de marzo de 2020 ás 12:05. 

Todo o texto está dispoñible baixo a licenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máis información. 

